|  |
| --- |
| **Republika e Kosovës****Republika Kosova-Republic of Kosovo*****Qeveria –Vlada-Government****Zyra e Kryeministrit-Ured Premijera-Office of the Prime Minister* |
| Zyra për Qeverisje ë Mirë/Kancelarija za Dobro Upravljanje/Office on Good Governance |

**Pas largimit të një anëtari të Këshillit për Bashkëpunim të Qeverisë me Shoqërinë Civile 2019-2023 nga Rrjeti tematik Zyra për Qeverisje të Mirë/Zyra e Kryeministrit dhe CiviKos hapin thirrjen për :**

* Një përfaqësues të **Rrjeteve Tematike të Organizatave të Shoqërisë Civile** që veprojnë në Kosovë për Këshillin për Bashkëpunim të qeverisë me shoqërinë civile 2019-2023**.**

Duke u bazuar në vendimin e Qeverisë së Republikës së Kosovës të datës 12.02.2019 për aprovimin e Strategjisë Qeveritare për Bashkëpunim me shoqërinë civile 2019-2023, ZQM/ZKM në bashkëpunim me CiviKos hap thirrjen për një përfaqësues të shoqërisë civile në “**Këshillin për Bashkëpunim të Qeverisë me Shoqërinë Civile 2019-2023**

**KRITERET PËR NOMINIM**

**Rrjetet tematike duhet ti plotësojnë këto kritere:**

* Të jenë aktiv si rrjet i organizatave në një fushë te caktuar me më së paku 10 organizata anëtare
* Përvojë të dëshmuar të funksionimit të rrjetit për së paku tri vitet e fundit
* Të dëshmojnë angazhimin e tyre dhe/ose organizatave anëtare në promovimin e parimeve të bashkëpunimit ndër-sektorial të hapur, transparent dhe të strukturuar.

***KANDIDATËT DUHET TË PLOTËSOJNË KËTO KUSHTE***

* Përvojë së paku tri vite në organizatë ose rrjet;
* Përkushtim në promovimin e parimeve të bashkëpunimit ndër-sektorial të hapur, transparent dhe të strukturuar.

**DOKUMENTET E NEVOJSHME PËR NOMINIM**

**Rrjetet tematike të OSHC-ve duhet të dorëzojnë këto dokumente**

* Një përshkrim të shkurtër të veprimtarisë së rrjetit, ku dëshmon veprimtarinë e rrjetit për tri vitet e fundit.
* Statutin dhe certifikatën e regjistrimit të OJQ-së (nëse është rrjet i regjistruar).
* Listën e organizatave anëtarëve me kontakte.
* CV- në e kandidatit/es që rrjeti e nominon si përfaqësues/e të tyre.
* Formularin e plotësuar.

 **KUFIZIMET NË PROCESIN E NOMINIMEVE**

* Rrjeti tematik mund të nominoj vetëm një kandidat.

***ANGAZHIMI NË KËSHILL ËSHTË PA KOMPENZIM FINANCIAR***

**PROCEDURA E VLERËSIMIT TË KANDIDATËVE DHE PROCEDURA E VOTIMIT**

Rrjetet tematike të cilat bëjnë nominime dhe kandidatët e nominuar duhet të plotësojnë kriteret bazë, siç janë të përcaktuara në thirrje.

Pas përfundimit të nominimit, paneli i përbërë nga një përfaqësues i Sekretariatit të Platformës CiviKos, një anëtar i Bordit të CiviKos-it dhe një përfaqësues i Zyrës për Qeverisje të Mirë në Zyrën e Kryeministrit (ZQM/ZKM) do të verifikojë nëse kandidatët e nominuar i plotësojnë kriteret e kërkuara. Të gjithë kandidatët që konstatohet që i plotësojnë kriteret e kërkuara do të përfshihen në listën përfundimtare për votim.

Menjëherë pas përpilimit të listës përfundimtare për votim, Platforma CiviKos, dhe ZQM /ZKM do të njoftojnë publikisht për hapjen e procesit të votimit dhe do të publikojnë në faqen e tyre të internetit fletëvotimin zyrtar. Të gjitha OShC-të e regjistruara mund të votojnë për kandidatët e tyre të preferuar brenda një afati prej 5 ditësh nga hapja e procesit të votimit.

***Secila organizatë mund të votojë për 1 kandidat.***

Votuesit mund të hedhin votën e tyre me e-mail, postë të rregullt, ose personalisht në zyrën e CiviKos. Në rastin e votimit me e-mail ose me postë të rregullt, organizata që voton duhet të dërgojë fletëvotimin e plotësuar dhe kopjen e certifikatës së regjistrimit të OJQ-së. Në rastin e votimit në zyrën e CiviKos, organizatat duhet të dorëzojnë kopjen e certifikatës së regjistrimit të OJQ-së dhe të hedhin fletëvotimin e tyre në kutinë e votimit në zyrën e CiviKos. Votimi anonim mund të bëhet vetëm nëpërmjet votimit në zyrën e CiviKos-it.

Procesi i votimit do të organizohet dhe menaxhohet nga një komision i përbërë nga personeli i Sekretariatit të Platformës CiviKos, që caktohet nga Drejtori Ekzekutiv i CiviKos, dhe përfaqësues të ZQ/ZKM. Pas përfundimit të afatit për votim, komisioni do të numërojë fletëvotimet për të përcaktuar se cili(a) kandidat(e) ka marrë numrin më të madh të votave. 3 përfaqësuesit e rrjeteve tematike dhe 10 përfaqësuesit e OJQ-ve që marrin më së shumit vota përzgjidhen si anëtarë të Këshillit. Nëse dy kandidatë marrin numrin e barabartë të votave, vendi si përfaqësues i OShC-ve në Këshill do të përcaktohet me short në mes tyre.

Për të mbikëqyrur procesin e numërimit të votave, Platforma CiviKos do të ftojë në cilësinë e vëzhgueseve të gjitha OJQ-të-të që kanë bërë nominime, rrjetet aktive të shoqërisë civile, përfaqësuesit e Departamentit për Regjistrim të OJQ-ve dhe të interesuar të tjerë

Për të reflektuar diversitetin shoqëror dhe të shoqërisë civile në Kosovë, inkurajohet nominimi i grave, anëtarëve të komuniteteve jo-shumicë dhe grupeve të nën-përfaqësuara.

Afati për nominim është nga 09.09.2019 deri më 13.09.2019 ora 16:00

Formularin për Nominim mund ta shkarkoni në faqën e ZKM

<http://kryeministri-ks.net/dokumente/page/7/>

Për çfarëdo pyetje rreth këtij procesi të përzgjedhjes, kontaktoni Platformën CiviKos nëpërmjet e-mailit info@civikos.net ose numrit të telefonit 038 224 904.